
HÄÄDEMEESTE VALLAVALITSUS





KORRALDUS

Uulu,                                                                                               
xx.xx 2026 nr xx
EELNÕU
Detailplaneeringut täpsustavate projekteerimistingimuste andmine 

Merekülas Tukaotsa tee 6 maaüksusel 
Häädemeeste Vallavalitsusele esitati 06.07.2026 projekteerimistingimuste taotlus nr 2611002/05682 detailplaneeringu olemasolul, mille kohaselt soovitakse Merekülas Tukaotsa tee 6 maaüksusel (katastritunnus 84801:001:1481, pindala 2839 m2, sihtotstarve 100% elamumaa) detailplaneeringuga määratud hoonestusala suurendamist kuni 15% võrra, vastavalt lisatud asendiplaanile. 
Kinnistul kehtib Tukaotsa kinnistu detailplaneering, mis on kehtestatud 27.12.2006 Tahkuranna Vallavolikogu otsusega nr 100.
Ehitisregistri andmetel on Tukaotsa tee 6 kinnistule üksikelamu püstitamiseks väljastatud 03.07.2026 ehitusluba nr 2512271/11816. 
Detailplaneeringu kohaselt on Kadaka katastriüksusel järgmine ehitusõigus: maa kasutamise sihtotstarve on 100% elamumaa. Krundile võib ehitada kuni kaks hoonet, kuni kahekorruselised elamu ja abihoone. Suurim lubatud hoonete alune pind on kinnistul määratud 300 m2. Hoonete lubatud suurim kõrgus on kuni 9,0 m planeeritud maapinnast ja lubatud korruste arv on kuni kaks korrust. Hoonete projekteerimisel arvestada hoonete sobivust piirkonna miljöö ja arhitektuuriga. Hoonete minimaalne tulepüsivusklass on TP3. 
EhS § 27 lg 1 alusel võib pädev asutus põhjendatud juhul anda detailplaneeringu olemasolu korral ehitusloakohustusliku hoone või olulise rajatise ehitusprojekti koostamiseks projekteerimistingimusi, kui detailplaneeringu kehtestamisest on möödas üle viie aasta.
EhS § 27 lg 2 punktide 1, 2 ja 3 kohaselt tuleb projekteerimistingimuste andmisel arvestada: hoone või olulise rajatise asukohas väljakujunenud keskkonda, sealhulgas hoonestuslaadi; et projekteerimistingimuste andmine ei oleks vastuolus õigusaktide, isikute õiguste või avaliku huviga; üldplaneeringus määratud tingimusi. 

Vastavalt EhS § 27 lg 4 punktile 2 on võimalik asjakohasel juhul projekteerimistingimustega suurendada hoonestusala ja ehitisealust pinda, kuid mitte rohkem kui 15 protsendi ulatuses esialgsest lahendusest. 

Projekteerimistingimuste taotleja soovib Häädemeeste Vallavalitsusele esitatud taotluse kohaselt detailplaneeringuga moodustatud elamumaa krundil Tukaotsa tee 6 kinnistul suurendada määratud hoonestusala 15% ulatuses esialgsest lahendusest. Häädemeeste Vallavalitsus on seisukohal, et Tukaotsa tee 6 katastriüksusel kehtiva Tukaotsa kinnistu detailplaneeringuga määratud hoonestusala suurendamine ei mõjuta Häädemeeste Vallavolikogu otsusega nr 100, 27.12.2006 kehtestatud detailplaneeringu lahendust. 
Projekteerimistingimustega muudetakse antud juhul detailplaneeringut vaid Tukaotsa tee 6 elamumaa krundile määratud hoonestusala osas. Detailplaneeringuga määratud kõik ülejäänud tingimused jäävad kehtima vastavalt Tukaotsa kinnistu detailplaneeringule.
Keskkonnamõju hindamise ja keskkonnajuhtimissüsteemi seaduse (edaspidi KeHJS) § 3 lõike 1 punkti 1 kohaselt on keskkonnamõju hindamine kohustuslik, kui taotletakse tegevusluba või selle muutmist ning tegevusloa taotlemise või muutmise põhjuseks olev kavandatav tegevus toob eeldatavalt kaasa olulise keskkonnamõju. Projekteerimistingimused otseselt mingisugust tegevust teha ei luba, küll aga on projekteerimistingimused otseselt seotud ehitusloa menetlusega, sätestades põhimõtted,  mida  tuleb  arvestada  ehitusloa  taotlemisel  esitatava  ehitusprojekti  koostamisel ning mille alusel tehakse otsus ehitusloa väljastamiseks. Seetõttu on projekteerimistingimuste väljastamine ehitusloa eelhaldusakt. Keskkonnamõju hindamise algatamise või mitte algatamise otsustab otsustaja vastavalt KeHJS § 11 lõikele 2. Keskkonnamõju algatamise või mittealgatamise üle otsustamist tegevusloa menetluses võib jagada põhimõtteliselt kolmeks: 1) kui planeeritavtegevus kuulub KeHJS § 6 lõikes 1 sätestatud kohustuslike tegevuste alla, siis tuleb keskkonnamõjuhindamine (KMH) algatada igal juhul; 2) kui planeeritav tegevus ei kuulu eelnimetatud sätte alla,  kuid  kuulub  KeHJS § 6  lõigetes  2-4  sätestatud  tegevuste  hulka,  peab  otsustaja  andma eelhinnangu, kas planeeritaval tegevusel on oluline keskkonnamõju või mitte; 3) kui tegevus ei kuulu KeHJS § 6 sätestatud tegevuste hulka, siis võib suure tõenäosusega väita, et planeeritaval tegevusel  ei  ole  olulist  keskkonnamõju.  Antud  tegevused, millega kavandatakse Merekülas Tukaotsa tee 6 kinnistul detailplaneeringu järgse hoonestusala suurendamist kuni 15% ulatuses, ei kuulu KeHJS § 6  sätestatud tegevuste hulka, mistõttu kavandataval tegevusel eeldatavalt puudub  oluline keskkonnamõju. Juhul, kui ehitusloa menetluses selgub, et oluline keskkonnamõju võib tekkida, tuleb algatada KMH menetlus. Häädemeeste Vallavalitsusel ei ole käesolevaks ajaks teada ühtegi asjaolu, millest tingituna tuleks projekteerimistingimused Uulu kõlas Kadaka kinnistule jätta väljastamata.
Tulenevalt eeltoodust ja võttes aluseks kohaliku omavalitsuse korralduse seaduse § 22 lg 2, ehitusseadustiku § 12 lg 2, § 27 lg 1 ja lg 4 punkti 2 , § 28, § 33 lõike 1, riigilõivuseaduse § 3315, Tahkuranna Vallavolikogu 27.12.2006 otsusega nr 100 kehtestatud Tukaotsa kinnistu detailplaneeringu, Häädemeeste Vallavolikogu 27.09.2018 määruse nr 23 „Pädevuse delegeerimine“ § 22 ja projekteerimistingimuste taotluse nr 2611002/05682, annab Häädemeeste Vallavalitsus korralduse:
1. Väljastada projekteerimistingimused detailplaneeringu olemasolul Merekülas Tukaotsa tee 6 kinnistul (katastritunnusega 84801:001:1481) Tahkuranna Vallavolikogu 27.12.2006 otsusega nr 100 kehtestatud Tukaotsa kinnistu detailplaneeringu järgse hoonestusala suurendamiseks kuni 15% vastavalt korralduse lisale.
2. Käesolevat korraldust on võimalik vaidlustada 30 päeva jooksul korralduse teatavakstegemisest, esitades vaide Häädemeeste Vallavalitsusele haldusmenetluse seaduses sätestatud korras või kaebuse halduskohtule halduskohtumenetluse seadustikus sätestatud korras.

3. Korraldus jõustub teatavakstegemisest alates.

